The Friend - Wikipedia
Arthur Barlow het op 23 by die koerant aangesluit toe sy pa, Alfred Barlow, eienaar en redakteur was. Hy het later 'n L.V. vir die Arbeidersparty, Verenigde Party en uiteindelik die Nasionale Konserwatiewe Party geword.
The Friend was 'n Engelstalige oggendblad wat deur die Argus Printing and Publishing Company (tans Independent News & Media) in Bloemfontein uitgegee is tot die koerant se sluiting tydens die ekonomiese insinking in Suid-Afrika in die middel jare tagtig. Van toe af was Die Volksblad, nou Volksblad, die enigste dagblad in die Vrystaat, hoewel al Gauteng se dagblaaie wyd in die provinsie versprei word.
Dit is in Junie 1850 van stapel laat loop as The Friend of the Sovereignty and Bloemfontein Gazette en het die eerste keer in 1896 as dagblad verskyn. Die koerant het publikasie gestaak van 1900 tot 1902 tydens die Tweede Vryheidsoorlog. Vroeg in 1900 is dit bedryf deur 'n groep oorlogskorrespondente, onder wie Rudyard Kipling.
De Tijd is in 1862 opgerig as teenvoeter vir The Friend se pro-Britse ingesteldheid en was die eerste Nederlandse koerant in die Oranje-Vrystaat. Dit het tot 1875 bestaan.
Ontsluit van "https://af.wikipedia.org/w/index.php?title=The_Friend&oldid=1624685"
Last edited on 20 November 2017, at 09:52